BODOLAND रादाब: 07 सेप्तेम्बर : बर’ आइजो अनसाइ आफाद दानानै गोलाव सम आफादगिरि महरै बिबान रुजुनबोना खामानि मावबोनाय आरो आथिखालनि बिपिएफ दोलोआव हाबनानै खामानि मावबाय थानाय अन्जलि दैमारि बिथांआ हाग्रामा महिलारिनिफ्राय कौटि कौटि रां लानानै बर’ हारिनि थाखाय एनडिएफबि आफाद दाजेननानै गोख्रों दावहा नांबोनाय एबा गावनिनो असे बिदा रन्जन दैमारिखौ लानानै द्रामा खालामगासिनो दं होनना बुंथिदों । अन्जलि दैमारिआ बिदा रन्जन दैमारिखौ जेलनिफ्राय बख’नो गोसो गैया ओरैनो राजखान्थियारि मुलाम्फानि थाखायसो रायजो राजानि सिगांआव बिटिआर गोरोबथाखौ सोंखारिनानै बिबुंथि होयो होनना बि.आर फेरेंगा बिथांआ बुंथियो । बेजों लोगोसेनो अन्जलि दैमारि बिथांआ रन्जन दैमारि बिथांखौ जेलनिफ्राय बख’नो गोसो दंबा बिपिएफ दोलोनिफ्राय आसाम एसेम्बलीआव साथाम मिनिस्टर थानाय हिसाबै बिथांमोनखौ केबिनेट थांखि लाहोनानै बख’नो नांगौ होनना जुक्टि होबावयो । नाथाय अन्जलि दैमारि बिथांआ बिदा रन्जन दैमारिखौ हाग्रामा महिलारिनिफ्राय कौटि कौटि रां लानानै बख’नो गोसो गैया होनना बुंथियो ।